આ પ્લાન્ટ દ્વારા 450 ઉપરાંત સ્થાનિક યુવાનોને રોજગાર અવસર મળશે અને કંપની દ્વારા પ્લાન્ટની આસપાસના ગામોમાં રૂ.3 કરોડ શૌચાલય નિર્માણ માટે CSR તરીકે વપરાશે તે માટે તેમણે અભિનંદન પાઠવ્યા હતા. મુખ્ય મંત્રીશ્રીએ જણાવ્યું હતું કે, 21 મી સદીના વિકસતા આ યુગમાં પણ કૂપોષણ સામે જંગ છેડવો પડે એ એક મોટો પડકાર છે. ગુજરાતે તત્કાલિન મુખ્યુમંત્રી નરેન્દ્ર મોદીના નેતૃત્વમાં કૂપોષણને રાજ્યવટો આપવાનો સંકલ્પ કરેલો તેને પાર પાડવા વર્તમાન સરકારે આંગણવાડીના કૂપોષિત બાળકોને પોષણક્ષમ આહાર, ફળફળાદિ, સુખડી, પ્રોટીનયુક્ત કઠોળ-ધાન્યે વગેરે સમાજ સહયોગથી આપવાની મુહિમ ચલાવી છે તેની વિગતો મુખ્યપમંત્રીએ આપી હતી.